ཨཾ༔ འོད་གསལ་རྡོ་རྗེ་གསང་མཛོད་ལས༔ འཕགས་མ་
སྒྲོལ་མ་དོན་ཀུན་གྲུབ་མ་བཞུགས་སོ༔
ན་མོ་ཨཱརྻ་ཏཱ་ར་ཡེ༔ གང་ཞིག་མི་མཐུན་རྒུད་ཚོགས་ཞི་འདོད་ཅིང་༔ མཐུན་རྐྱེན་ལེགས་
ཚོགས་གོང་དུ་སྤེལ་བ་དང་༔ དཔལ་གཡང་འབྱོར་པ་ལྷུན་གྱིས་གྲུབ་འདོན་ན༔ འཕགས་མ་དོན་ཀུན་གྲུབ་མ་
སྒྲུབ་པར་རིགས༔ ས་མ་ཡ༔ ཨཱཿ རྣམ་ཐར་གསུམ་ལྡན་སྟོང་པའི་ངང་༔ སྣང་སྲིད་དག་པ་
རབ་འབྱམས་ཞིང་༔ རྒྱན་དང་བཀོད་པ་ཕུན་ཚོགས་དབུས༔ ཆུ་སྐྱེས་གེ་སར་བཞད་
པའི་སྟེང་༔ ཉ་ཟླས་ཟླ་དཀྱིལ་ཏཱཾ་སེར་ལས༔ འཕགས་མ་དོན་ཀུན་གྲུབ་བྱེད་སེར༔
ཞལ་གཅིག་ཕྱག་བརྒྱད་ཞི་འཛུབ་ཉམས༔ ཞབས་གཉིས་གཡས་བརྐྱང་གཡོན་བསྐུམ་
ཚུལ༔ དར་དང་རིན་ཆེན་རྒྱན་གྱིས་མཛེས༔ ཕྱག་བརྒྱད་གཡས་ཀྱིས་རིམ་པ་
བཞིན༔ གདུགས་དུང་དཔལ་བེའུ་གསེར་གྱི་ཉ༔ གཡོན་བརྒྱད་འཁོར་ལོ་རྒྱལ་
མཚན་དང་༔ གསེར་གྱི་བུམ་པ་པདྨ་འཛིན༔ སྣང་ལ་རང་བཞིན་མ་གྲུབ་པརཿ༔
དྭངས་གསལ་འོད་ཀྱི་རྣམ་པར་གསལ༔ སྤྱན་འདྲེན་པ་ནི༔ ཏཱཾ༔ འོག་མིན་ཆོས་དབྱིངས་
ཕོ་བྲང་ཞིང་༔ གཡུ་ལོ་བཀོད་པའི་གནས་མཆོག་ནས༔ འཕགས་མ་དོན་ཀུན་གྲུབ་
བྱེད་མ༔ ཐུགས་དམ་དབང་གིས་གཤེགས་སུ་གསོལ༔ བཛྲ་ས་མ་ཡ་ཛ༔ ཏིཥྛ་ལྷན༔
ཨ་ལ་ལ་ཧོཿ
མཆོད་པ་འབུལ་བ་ནི༔ ཨཱཿ སྣང་སྲིད་སྣོད་བཅུད་ཐམས་ཅད་ཀུན༔ ཕྱི་ནང་མཆོད་
པའི་བྱེ་བྲག་ཤར༔ ཀུན་ཏུ་བཟང་པོའི་རྣམ་ཐར་ལྟར༔ དཔག་ཡས་མཆོད་སྤྲིན་རྒྱ་
~109-

ཁྲོ་ལྗོངས་གནའ་རབས་དཔེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
མཚོས་མཆོདཿ༔ ཨོཾ་ཨཱརྻ་ཏཱ་རེ་ཨརྠ་སནྡྷ་སརྦ་པཱུ་ཛ་པྲ་ཏཱིཙྪ་སྥ་ར་ཎ་ཁཾ་སྭཱ་ཧཱ༔ བསྟོད་
པ་ནི༔ ཏཱཾ༔ དུས་གསུམ་རྒྱལ་བའི་ཡུམ་གྱུར་རྗེ་བཙུན་མ༔ གང་བསམ་དོན་གྲུབ་
ཡིད་བཞིན་ནོར་བུ་ལྟར༔ དགོས་འདོད་ཆར་འབེབས་འཕགས་མ་དོན་གྲུབ་མ༔
སྐུ་གསུང་ཐུགས་ཡོན་ཕྲིན་ལས་རྫོགས་ལ་བསྟོད༔ བཟླས་དམིགས་ནི༔ ཐུགས་ཀར་
རིན་ཆེན་ཟུར་བརྒྱད་དབུས༔ ཟླ་དཀྱིལ་ཏཱཾ་ཡིག་སེར་པོའི་མཐར༔ སྔགས་ཕྲེང་
གསེར་གྱི་མདོག་ལྟ་བུས༔ བསྐོར་ཞིང་འཁོར་བའི་འོད་ཟེར་གྱིས༔ ཉེར་འཚེ་ཀུན་
ཞི་དགེ་ལེགས་ཀྱི༔ སྣང་བ་རབ་ཏུ་རྒྱས་པར་དམིགས༔ ཨོཾ་ཨཱརྻ་ཏཱ་རེ་ཨརྠ་སནྡྷུ་
སིདྡྷི་ཕ་ལ་ཧྰུྃ༔ དགོངས་པ་མི་འགྱུར་སྲོག་བཟུང་གནད༔ བདུན་ཕྲག་གཅིག་ཏུ་བཟླས་བྱས་ན༔ རྟགས་
ཀྱི་རིམ་པ་བསམ་མི་ཁྱབ༔ ཕན་པའི་ཡོན་ཏན་བརྗོད་ལས་འདས༔ མི་མཐུན་རྒུད་ཞི་དཔལ་འབྱོར་རྒྱས༔
གང་གི་སྐུ་གཟུགས་བྲིས་འབུར་དང་༔ ལུགས་སུ་བླུགས་པ་གར་བཞུགས་ཀྱི༔ ཡུལ་དེར་བཀྲ་ཤིས་ཕུན་
ཚོགས་ན༔ ཚུལ་བཞིན་སྒྲུབ་པར་སྨོས་ཅི་དགོས༔ ས་མ་ཡ༔ རྒྱ་རྒྱ་རྒྱ༔ མནྟྲ་གུ་ཧྱ༔ བརྡ་ཐིམ༔
གོང་བསྙེན་ཐེམས་པའི་རྣལ་འབྱོར་པས༔ གཞན་དག་རྗེས་སུ་འཛིན་འདོད་ན༔ དགོས་པའི་ཆས་
རྣམས་ཚང་བར་བཤམས༔ བསྐྱེད་བཟླས་སྒྲུབ་པ་སྔོན་དུ་འགྲོ༔ སློབ་མར་ཁྲུས་སོགས་གྲུབ་ནས་སུ༔ ལོ་རྒྱུས་
མཚམས་སྦྱར་མཎྜལ་ཕུལ༔ གུས་པས་འདོད་དོན་གསོལ་བ་ནི༔ ཨེ་མ༔ འཕགས་མ་མཆོག་དང་
དབྱེར་མེད་པའི༔ རྡོ་རྗེའི་སློབ་དཔོན་དགོངས་སུ་གསོལ༔ མི་མཐུན་ཉེར་འཚེ་
ལས་སྐྱོབ་ཕྱིར༔ དོན་ཀུན་གྲུབ་མའི་དབང་མཆོག་སྩོལ༔ ལན་གསུམ༔ ཨེ་མ་བུ་ཁྱོད་
སྐལ་བ་བཟང་༔ འཕགས་མ་དོན་ཀུན་གྲུབ་མ་ཡི༔ དབང་མཆོག་དམ་པ་ཁྱོད་ལ་
སྦྱིན༔ ཚུལ་བཞིན་དམ་ཚིག་བསྲུང་བར་རིགས༔ སྐྱབས་སེམས་ཚོགས་བསགས་རིམ་པར་བྱ༔
བསང་སྦྱངས་ལྷར་བསྐྱེད་བསྟིམ་བྱས་ནས༔ ཏིཥྛ་བཛྲས་བརྟན་པར་བྱ༔
~110-

འོད་གསལ་རྡོ་རྗེ་གསང་མཛོད་ལ
་ལས༔
སྒྲུབ་ཐབས་ཀྱི་ཆོས་སྐོར།
དེ་ནས་བུམ་པའི་དབང་བསྐུར་ནི༔ ཏཱཾ༔ བཀྲ་ཤིས་བུམ་པ་ལྷ་ཡི་གཞལ་ཡས་སུ༔
བཀྲ་ཤིས་དོན་ཀུན་གྲུབ་མ་དངོས་སུ་བཞུགས༔
སྐལ་ལྡན་རིགས་ཀྱི་བུ་ལ་དབང་
བསྐུར་བས༔ ལྷ་དང་སྐལ་བ་མཉམ་པའི་དབང་ཐོབ་ཤོག༔ རྩ་སྔགས༔ ཀཱ་ཡ་ཨ་བྷི་
ཥཱིཉྩ་ཧཱུཾ༔ སློབ་དཔོན་དང་མདུན་བསྐྱེད་ཀྱི་ཐུགས་ཀའི་སྔགས་ཕྲེང་ལས་གཉིས་པ་བྱུང་༔ ཁྱེད་རང་རྣམས་ཀྱི་
ཐུགས་ཀའི་སྙིང་པོ་ལ་ཐིམ་པར་མོས་ལ་སྔགས་འདིའི་རྗེས་ཟློས་མཛོད༔ སྔགས་ཕྲེང་འགྲིམ་ལ༔ རྩ་སྔགས་
ལན་གསུམ་རྗེས་ཟློས་བྱར་བཅུག༔ སླར་ཡང་སྔགས་ཕྲེང་མགྲིན་པར་བཞག་སྟེ༔ ཏཱཾ༔ དུས་གསུམ་
རྒྱལ་བའི་ཡུམ་གྱུར་རྗེ་བཙུན་མ༔ འཕགས་མ་དོན་ཀུན་གྲུབ་མའི་གསུང་གི་དབང་༔
སྐལ་ལྡན་བུ་ཡི་ངག་ལ་བསྐུར་བ་ཡིས༔ བཟླས་པ་སྔགས་ཀྱི་དོན་ལ་དབང་འབྱོར་
ཤོག༔ དབྱངས་གསལ་རྟེན་སྙིང་བརྗོད༔ ཝཱཀྐ་མནྟྲ་ཨ་བྷི་ཥིཉྩ་ཧཱུྃ༔ བཀྲ་ཤིས་རྟགས་བརྒྱད་གཏད་
ལཏཱཾ༔ འཕགས་མ་སྒྲོལ་མའི་ཐུགས་བསྐྱེད་མཚོན་པའི་བརྡ༔ བཀྲ་ཤིས་རྟགས་
མཆོག་བརྒྱད་ཀྱི་གཟུགས་སུ་ཤརཿ༔ སྐལ་ལྡན་བུ་ཡི་ཡིད་ལ་དབང་བསྐུར་བས༔
བསམ་པའི་དོན་ཀུན་མ་ལུས་འགྲུབ་པར་ཤོག༔ རྩ་སྔགས༔ ཙིཏྟ་མངྒ་ལཾ་ཨ་བྷི་ཥིཉྩ་
ཧཱུཾ༔ སྐུ་ཐོགས་ཏེ༔ ཏཱཾ༔ གང་མཚན་ཐོས་པས་མི་མཐུན་ཉེར་འཚེ་ཞི༔ བཀྲ་ཤིས་སྣང་
བ་རྒྱས་བྱེད་ཏཱ་རེ་མའི༔ གཟུགས་སྐུ་མངོན་དུ་ཤར་བའི་དབང་བསྐུར་བས༔ ལྷ་
དང་སྐལ་བ་མཉམ་པའི་དབང་ཐོབ་ཤོག༔ རྩ་སྔགས༔ ཀཱ་ཝཱ་ཙི་གུ་ཎ་ཀརྨ་ཨ་བྷི་
ཥིཉྩ་ཧཱུཾ༔ མཐའ་རྟེན་བཀྲ་ཤིས་རྫས་བརྒྱད་གཏད་ལ༔ ཧཱུཾ་ཧྲཱི༔ སྔོན་ཚེ་བཅོམ་ལྡན་ཤཱཀྱ་སེང་གེ་
དེས༔ བཀྲ་ཤིས་རྫས་མཆོག་བརྒྱད་ཀྱི་རྟེན་འབྲེལ་ལས༔ མི་མཐུན་ཕྱོགས་ལས་
རྣམ་པར་རྒྱལ་བ་ལྟར༔ རྫས་མཆོག་བརྒྱད་ཀྱིས་རྟག་ཏུ་ཤིས་གྱུར་ཅིག༔ མངྒ་ལཾ་
ཀུ་རུ་ཨ་བྷི་ཥིཉྩ་ཨཾ༔ མེ་ཏོག་འཐོར་ཞིང་ཤིས་པ་བརྗོད༔ རྗེས་ཀྱི་བྱ་བ་གཞན་དང་མཐུན༔ ས་མ་ཡ༔
~111-

ཁྲྀ་ལྗོངས་གནའ་རབས་དཔེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
གྱརྒྱརྒྱ
ཁོ་བོ་རིག་འཛིན་འགྲོ་འདུལ་པས་ལེགས་པའི་རྟེན་འབྲེལ་བཟང་པོས་རྐྱེན་བྱས་ཏེ་མི་ཤིགས་ཐིག་
ལེའི་སྒྲོམ་ནས་བཏོན་ཏེ་གཏན་ལ་ཕབ་པས་མི་མཐུན་ཉེར་འཚེ་ཐམས་ཅད་ཞི་ནས་བསྟན་འགྲོའི་བདེ་སྐྱིད་ཀྱི་
སྣང་བ་གོང་འཕེལ་དུ་འབྱུང་བའི་རྒྱུར་གྱུར་ཅིག །དགེའོ། །དགེའོ། །དགེའོ། །
~112~